text: қызылсу маңғыстау облысы қарақия ауданы, бостан ауылдық округі құрамында болған ауыл, 2018 жылдың 30 мамырында облыстық мәслихат шешімімен таратылды. аудан орталығы құрық ауылынан шығысқа қарай 195 км, округ орталығы бостан ауылынан 45 км жерде, түйесу құмының солтүстік жиегінде орналасқан. 1999 жылы тұрғындар саны 254 адам (130 ер адам және 124 әйел адам) болса, 2009 жылы 57 адамды (24 ер адам және 33 әйел адам) құрады. ауыл қаракөл қойын өсіретін ералиев атындағы кеңшар бөлімшесінің орталығы болып келген. оның негізінде қызылсуда шаруа қожалықтары құрылды. ауылда бастауыш мектеп, кітапхана, медициналық пункт бар.